**บทที่ 1**

**บทนำ**

* 1. **ความเป็นมาของโครงการ**

หจก. แพร่สงวนพาณิชย์เป็นร้านที่ประกอบทำธุรกิจเกี่ยวกับการขายปลีกอุปกรณ์เครื่องเขียน วัสดุสำนักงานให้กับหน่วยงานราชการและเอกชน ที่ผ่านมาทางร้านยังไม่มีระบบจัดซื้อจัดจ้าง อย่างเป็นรูปธรรม ซึ่งมีความสำคัญในการทำงานของร้าน ในแต่ละครั้งที่มีการจัดทำการจัดซื้อจัดจ้าง หนึ่งในเอกสารที่สำคัญและจำเป็นต่อการดำเนินงานทางการเงินคือใบวางบิล  ซึ่งเป็นเอกสารที่สำคัญต่อธุรกิจเพื่อใช้ในการแจ้งยอดเงินที่ลูกค้าต้องชำระให้กับธุรกิจหรือบริษัท เพื่อเรียกเก็บเงินและบันทึกบัญชีขององค์กร ในเวลาเดียวกัน ใบวางบิลยังสามารถใช้ประกอบการเบิกจ่ายกับบริษัทคู่ค้า เพื่อให้ได้รับเงินกับคู่ค้าอย่างรวดเร็ว และเป็นหลักฐานที่สำคัญในกรณีที่เกิดปัญหาการตกหล่นของเงินที่คาดว่าจะได้รับ ในทางปฏิบัติ การทำใบวางบิลเป็นงานที่ฝ่ายการเงินหรือฝ่ายบัญชีขององค์กรเป็นผู้รับผิดชอบ โดยใบวางบิลจะแสดงถึงยอดเงินที่ต้องชำระ วันครบกำหนดการชำระเงิน และรายละเอียด ที่เกี่ยวข้อง การใช้ใบวางบิลจะช่วยให้สามารถติดตามยอดเงินค้างชำระและบันทึกบัญชีได้อย่างมีประสิทธิภาพ ผลจากการสำรวจการทำงานภายในร้านพบว่า ทางร้านไม่มีใบวางบิลและใช้วิธีการจดโน้ตแทนการทำใบวางบิล นอกจากนี้ ระบบไฟล์เอกสารภายในคอมพิวเตอร์ยังไม่เป็นระเบียบทำให้สับสนในการทำงานของพนักงาน และหากพนักงานทำกระดาษจดโน้ตรายการสูญหาย ต้องสรุปรายการใหม่อีกครั้งซึ่งจะส่งผลต่อความล่าช้าในการทำงานด้านเอกสาร และมีความเสี่ยงในการจัดทำบัญชีผิดพลาดด้วยเหตุนี้ จึงสมควรมีระบบการจัดทำใบวางบิลเพื่อเพิ่มประสิทธิภาพในการเก็บเงิน,บันทึกบัญชี และลดความเสี่ยงในการทำบัญชี ควรจัดทำเอกสารให้เป็นระเบียบเรียบร้อย ให้มีความถูกต้องและครบถ้วนตามข้อกำหนดและนโยบายภายในขององค์กร นอกจากนี้ การใช้ระบบคอมพิวเตอร์เข้ามาจัดทำเอกสาร เป็นอีกหนึ่งทางเลือก เนื่องจากสามารถทำให้กระบวนการทำงานมีความรวดเร็วและเป็นระเบียบมากยิ่งขึ้น

ดังนั้นปัญหาเรื่องไม่มีใบวางบิล จึงเป็นปัญหาที่จำเป็นต้องได้รับการแก้ไขอย่างเร่งด่วน เพื่อไม่ให้เกิดความผิดพลาดทางบัญชี ลดความเสี่ยงเรื่องเอกสารสูญหายและลดการล่าช้าในการทำงาน ซึ่งผลเสียเหล่านี้อาจก่อให้เกิดปัญหาได้ไม่ได้รับการแก้ไข จึงต้องสร้างระบบการจัดการที่สามารถใช้ได้ทุกแพลตฟอร์มเพื่อช่วยอำนวยความสะดวกในการทำงาน และยังช่วยลดปัญหาจากความผิดพลาดของตัวบุคคล ความล่าช้าในการทำงาน การสร้างเว็บระบบจัดการจะมุ่งเน้นการเพิ่มประสิทธิภาพในการทำงานขององค์กรและมีการใช้งานง่ายเป็นหลัก

จากแนวคิด ผลจากการสำรวจปัญหาดังกล่าว บุคลากรจะต้องเรียนรู้การใช้เว็บไซต์ เพื่อนำไปใช้ในการทำงานอย่างมีประสิทธิภาพ ได้นำเทคโนโลยีซอฟต์แวร์เข้ามาช่วยลดการใช้ทรัพยากรอย่างมีประสิทธิภาพ ลดขั้นตอนการทำงานเพื่อให้ได้ผลลัพธ์ดียิ่งขึ้น ทั้งนี้ทั้งนั้นต้องมีการใช้งานที่เข้าใจง่ายและเป็นมิตรต่อผู้ใช้งาน

* 1. **วัตถุประสงค์**

1.2.1 เพื่อสร้างระบบการจัดซื้อจัดจ้าง

1.2.2 เพื่อหาประสิทธิภาพของระบบการจัดซื้อจัดจ้าง

* 1. **ขอบเขตโครงการ**

1.3.1 ประชากรและกลุ่มตัวอย่างคือ

สำนักงานพัสดุของจังหวัด, งานพัสดุภาครัฐและเอกชน, พนักงานจัดทำ เอกสารจัดซื้อจัดจ้าง

กลุ่มเป้าหมายที่ 1 เพื่อทดลองใช้  ระบบการจัดซื้อจัดจ้าง โดยกำหนดจากการทำงานด้านการจัดซื้อจัดจ้าง จำนวน 6 คน

กลุ่มเป้าหมายที่ 2 เพื่อใช้  ระบบการจัดซื้อจัดจ้างในการทำงาน คือ พนักงานด้านจัดทำเอกสาร โดยกำหนดจากการจัดทำเอกสารและการดำเนินงานของพนักงานจัดทำเอกสารในด้านการจัดซื้อจัดจ้าง จำนวน 20 คน

  1.3.2 เนื้อหาสาระที่ต้องการพัฒนา

การสร้างซอฟต์แวร์ที่เข้ามาช่วยเพิ่มความสะดวกต่อการทำงาน

1.3.2.1 ระบบสมัครสมาชิก   
                      1) สามารถกรอกแบบฟอร์มสมัครสมาชิกได้  
                      2) สามารถอัปโหลดรูปโปรไฟล์ได้  
                      3) สามารถบันทึกข้อมูลได้

1.3.2.2 ระบบลงชื่อเข้าใช้  
                      1) สามารถเข้าสู่ระบบได้  
                      2) สามารถแก้ไขข้อมูลส่วนตัวได้  
                      3) สามารถบันทึกข้อมูลได้  
                      4) สามารถกำหนดสิทธิการเข้าระบบ

1.3.2.3 ระบบกรอกแบบฟอร์มใบเสนอราคา  
                      1) สามารถอัปโหลดไฟล์ใบเสนอราคาได้  
                      2) สามารถกรอกแบบฟอร์มใบเสนอราคาได้  
                      3) ไฟล์ใบเสนอราคาที่อัปโหลดจะต้องเป็นไฟล์ PDFเท่านั้น  
                      4) แสดงรายละเอียดเอกสารก่อนทำการส่งไปยังระบบ

1.3.2.4 ระบบการจัดการของใบเสนอราคา   
                      1) แสดงรายละเอียดใบเสนอราคาได้  
                      2) จัดการข้อมูลพื้นฐานของระบบ ได้แก่ แสดงรายละเอียดข้อมูลและกรอกข้อมูลได้  
                      3) สามารถพิมพ์เอกสารออกมาได้  
                      4) สามารถส่งเอกสารกลับไปให้ลูกค้าผ่านทาง Email ได้

1.3.2.5 ระบบกรอกแบบฟอร์มใบสั่งซื้อ  
                      1) สามารถอัปโหลดไฟล์ใบสั่งซื้อได้  
                      2) ไฟล์ใบสั่งซื้อที่อัปโหลดจะต้องเป็นไฟล์ PDF เท่านั้น  
                      3) แสดงรายละเอียดเอกสารก่อนทำการส่งไปยังระบบ

1.3.2.6 ระบบตรวจสอบและยืนยันใบสั่งซื้อ  
                      1) สามารถตรวจสอบข้อมูลใบสั่งซื้อของลูกค้าได้  
                      2) สามารถยืนยันใบสั่งซื้อของลูกค้าได้  
                      3) สามารถส่งใบสั่งซื้อที่ยืนยันแล้วให้พนักงานได้

1.3.2.7 ระบบการจัดการของใบสั่งซื้อ   
                      1) แสดงรายละเอียดงานใบสั่งซื้อได้  
                      2) จัดการข้อมูลพื้นฐานของระบบ ได้แก่ แสดงรายละเอียดข้อมูลและกรอกข้อมูลได้  
                      3) สามารถพิมพ์เอกสารออกมาได้

1.3.2.8 ระบบใบวางบิล  
                      1) จัดการข้อมูลพื้นฐานของระบบ ได้แก่ แสดงรายละเอียดข้อมูลและกรอกข้อมูลได้  
                      2) สามารถสรุปจำนวนยอดเงินได้ (ใบส่งของ)  
                      3) สามารถสรุปใบเอกสารแต่ละใบได้ (ใบสั่งซื้อ, ใบส่งของ)  
                      4) สามารถพิมพ์เอกสารออกมาได้

1.3.2.9 ระบบตรวจสอบและยืนยันใบวางบิล  
                      1) สามารถตรวจสอบข้อมูลใบวางบิลของลูกค้าได้  
                      2) สามารถยืนยันใบวางบิลของลูกค้าได้  
                      3) สามารถส่งเอกสารกลับไปให้ลูกค้าผ่านทาง Email ได้

1.3.2.10 ระบบการตรวจสอบโอนเงิน    
                      1) สามารถตรวจสอบการโอนเงินได้  
                      2) สามารถส่งหลักฐานการโอนเงินได้  
                      3) สามารถยืนยันหลักฐานการโอนเงินได้  
                      4) ผู้จัดการสามารถยืนยันหลักฐานการโอนเงินของลูกค้าได้

  1.3.3 ระยะเวลาในการดำเนินงาน

ระยะเวลาในการดำเนินโครงการวิจัย คือ 36 สัปดาห์

* 1. **ประโยชน์ที่ได้รับจากโครงการ**

1.4.1 เพิ่มความสะดวกสบายในการทำงาน

1.4.2 ทำงานในแพลตฟอร์มที่หลากหลายครบจบในที่เดียว

1.4.3 ลดเวลาและขั้นตอนในการทำงานแต่ยังได้ผลลัพธ์ที่ดียิ่งขึ้น

1.4.4 มีระบบที่ใช้งานง่ายเป็นมิตรกับผู้ใช้งาน

* 1. **นิยามศัพท์**

1.5.1 ระบบจัดซื้อจัดจ้าง หมายถึง ระบบที่สามารถจัดทำเอกสารและดำเนินการการจัดซื้อจัดจ้าง

1.5.2 แบบประเมินความพึงพอใจในการใช้ระบบจัดซื้อจัดจ้าง หมายถึง แบบประเมินความพึ่งพอใจในการใช้ งานของระบบจัดซื้อจัดจ้าง

1.5.3 แบบประเมินประสิทธิภาพของระบบ หมายถึง แบบประเมินการทดสอบของการใช้ระบบจัดซื้อจัดจ้าง

1.5.4 ประสิทธิภาพของระบบจัดซื้อจัดจ้าง หมายถึง ความสามารถของระบบจัดซื้อจัดจ้างตามขอบเขตเนื้อหาสาระที่ต้องการพัฒนา